Petronella Barker

Petronella O. Barker (født 29. oktober 1965 i Colchester i England, oppvokst i Fredrikstad) er en norsk skuespiller som vant Amandaprisen 2006 for en birolle og Kulturquiz i 2014.
Barker filmdebuterte som høvdingedatteren Signi i 1985 i den norsk-sovjetiske filmen Dragens fange. Etter Teaterhøgskolen sammen med Anneke von der Lippe (født 1964) fra 1985 til 1988, scenedebuterte hun i 1988 ved Teatret Vårt i Molde, hvor hun blant annet medvirket i Naku-prosjektet. Hun spilte videre Ofelia i Hamlet, Grusjka i Fjodor Dostojevskijs Brødrene Karamazow og Edvarda i Knut Hamsuns Pan. Hun var Lisa i Knut Faldbakken sin Sweetwater av Lasse Glomm fra søppeldyngene utenfor Roma mot Bentein Baardson utgitt i 1988. Hun TV-debuterte på NRK Fjernsynsteatret i 1989 i Ola Bauers Sabeltigerens sønn i regi av Carl Jørgen Kiønig, og fulgte opp i 1990 som Beth i kriminalserien Aksjemordet.I 1989 meldte hun overgang fra Molde til Oslo Nye Teater, hvor hun har spilt i blant annet Sverre Udnæs' Dukken og Karl Sundbys Sorte fugler, samt hatt rollene som Perdita og Helena i Shakespeares Vintereventyret og En midtsommernattsdrøm. Ikke uventet ble hun valgt ut til Fangene på fortet i 1993.Etter fem år ble hun i 1996 ansatt ved Nationaltheatret hvor hun debuterte som Yana i Gaucho og senere har hatt roller som Cathleen i Eugene O'Neills stykke Lang dags ferd mot natt og Natalja i Tsjekhovs Tre søstre. Barker hadde i 2006 suksess som Hedda i Ibsens Hedda Gabler, og var fortelleren i Markens Grøde fra 2007. Hun har også hatt noen opptredener på Torshovteatret, blant annet som konen i Mann uten hensikt. Hun var i 2007 aktuell i Neger og hunder i kamp av Bernard-Marie Koltès.På film har hun foruten nevnte Sweetwater (1988), hovedrolle i den post-apokalyptiske Havet stiger fra 1990, samt roller i actionthrilleren Farlig farvann (1995), Thranes metode (1998) og Hawaii, Oslo (2004). På TV har hun gjort seg bemerket i Fire høytider (2000) og som prostituert i første sesong av serien Kodenavn Hunter (2007). Barker var i 1995 stemmen til Oraklet i Aladdin og røvernes konge. I 2006 var hun stemmen til April Ryan i det norske versjonen av videospillet Drømmefall - Den Lengste Reisen. Med Henrik Rafaelsen (født 1973) vant hun i 2014 Kulturquiz ledet av Siss Vik (født 1970).


== Filmografi ==
Haram (2014
Victoria (2013)
Varg Veum – Skriften på veggen (2010)
Den brysomme mannen (2006), ga henne Amandaprisen 2006 for beste kvinnelige birolle.
Hawaii, Oslo (2004)
Piraten-kortfilm (2003)
Musikk for bryllup og begravelser (2002)
Thranes metode (1998)
Gåten Knut Hamsun (1996)
Farlig farvann (1995)
Fatherland (1994)
De blå ulvene (1993)
Havet stiger (1990)
Sweetwater (1988)
Dragens fange (1985)


=== TV ===
Kodenavn Hunter (mini-serie), NRK 2007)
Fox Grønland (TV-serie, 2001) (flere gjesteroller)
De 7 dødssyndene (i delen Misunnelse) (2007)
Fire høytider (2000)
Radio 2 (1995) (gjesterolle)
Aksjemordet (1990), en kriminalserie i tre deler på NRK
Sabeltigerens sønn (Fjernsynsteatret) (1989)


== Referanser ==


== Eksterne lenker ==
(en) Petronella Barker på Internet Movie Database 
(no) Petronella Barker hos Sceneweb 
(sv) Petronella Barker i Svensk Filmdatabas 
(da) Petronella Barker på Filmdatabasen 
(da) Petronella Barker på Scope 
(fr) Petronella Barker på Allociné 
(en) Petronella Barker på AllMovie 
(en) Petronella Barker hos The Movie Database 
Petronella Barker i Scenewebarkivet
Liste over Petronella Barkers opptredener på Nationalteatret